section_heading: Životopis
paragraph_text: Mirko Puk rodio se je u Valpovu u obitelji oca ing. Mirka Puka i majke Marije, rođene Bratanić. Otac je bio vrstan šumar u državnoj službi, tako je i mladi Puk svoje školovanje otpočeo u Valpovu, nastavio u Osijeku i Gospiću, a završio u Zagrebu, gdje je po završetku gimnazije upisao sveučilište i Pravni fakultet na kojem je i diplomirao 1906. godine. Već naredne 1907. promoviran je na čast doktora prava, te postao odvjetnikom u Glini. Na sveučilištu bio je tajnik Starčevićanske akademske mladosti, a zadnje godine i njen predsjednik. Djeluje u domovinskom vodstvu ustaškoga pokreta, te podupire list Hrvatski narod. Blisko je surađivao sa Slavkom Kvaternikom. Postaje ustašom polovicom 1930-ih.Vinko Nikolić, ur., Hrvatska revija : jubilarni zbornik : 1951&thinsp;&thinsp;1975, Izvanredno izdanje, München ; Barcelona : Knjižnica Hrvatske revije, 1976., ISBN 84-399-5347-X (Rustica), ISBN 84-399-5346-1 (Tela),, str. 164.